Utviklingen av fagområdet skyldes synshemmedes problemer med å ta seg fram uten bistand fra andre. Målet er at den synshemmede skal kunne ta seg fram og orientere seg mest mulig selvstendig og så trygt og sikkert som mulig. Personer som er født blinde vil ha vanskelig for å forstå hvordan verden rundt dem er bygget opp (hvordan fungerer et rom, hva betyr foran osv.). Det må trenes/læres systematisk slik at man kan bli i stand til å orientere seg.